SPRÁVA ZO ZAHRANIČNEJ PRACOVNEJ CESTY č.      / 2018

1.  Účastník ZPC:
Monika Bideau Repčíková. 
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli (SLORD), 
Odborná poradkyňa pre vedu a výskum, 
anglický, francúzsky, nemecký, český 

2.  Zahraničná pracovná cesta:
Belgické kráľovstvo, 01.11 (00:01) - 30.11 (23:59)
Zahraničná pracovná cesta prerušená v dňoch: 
27.11.2018 (17:45) - 29.11.2018 (09:45)

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v marci 2018 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2018. Od toho sa odvíjali aktivity, ktoré som v rámci pobytu uskutočňovala.
Pre lepšiu čitateľnosť sú aktivity rozdelené do 4 podskupín :
1. Participácia na informačných, poradenských, školiacich a podporných aktivitách kancelárie SLORD v oblasti výskumu a vývoja
2. Vykonávanie informačnej činnosti a komunikácia s relevantným segmentom vedeckej komunity a podnikov
3. Organizovanie stretnutí, konferencií, seminárov a iných podujatí
4. Stručný priebeh rokovaní, resp. študijného pobytu
1. Participácia na informačných, poradenských, školiacich a podporných aktivitách kancelárie SLORD v oblasti výskumu a vývoja
1.1 Informačné podujatie IGLO Open: "FET - Status report on current flagships"
Dňa 6. novembra 2018 sa uskutočnilo zasadnutie v rámci skupiny IGLO (Informal Group of Liaison Offices) Open. Témou prednášky bol aktuálny stav programu Budúce a vznikajúce technológie (Future and Emerging Technologies, FET) ako aj jeho vývoj v budúcnosti, a to v programe Horizon Europe. Rečníkom bol pán Jean-François Buggenhout (DG CONNECT).

Program FET, disponujúci rozpočtom 2,5 mld. EUR, je zo strany vedeckej komunity jedným z najuznávanejších. Riadený DG CONNECT, tento nástroj podporuje interdisciplinárny výskum cez tri rôzne schémy:

1.    FET Open: Nové nápady (40% z celkového rozpočtu)
2.    FET Proactive: Novo-vznikajúce komunity (26% z celkového rozpočtu)
3.    FET Flagships: Veľké vedecko-technické výzvy (32% z celkového rozpočtu)

Prednáška bola zameraná najmä na nástroj FET Flagships. Nakoľko sú FET Flagships rozsiahle vedecké iniciatívy (zahŕňajúce stovky excelentných európskych pracovísk) a ich cieľom je vyriešiť ambiciózne vedecké a technologické výzvy, majú veľmi veľký potenciál vyvíjať nové a prevratné technológie smerujúce na trh. Ich úspech je však podmienený kontinuálnou podporou finančnými prostriedkami zo strany verejného sektora. Program FET Flagships je implementovaný vo veľmi úzkej spolupráci medzi Európskou komisiou a členskými štátmi EÚ a ich spolufinancovanie členskými štátmi je na úrovni 50 percent.

Pre ilustráciu takýchto FET Flagships si môžeme uviesť iniciatívy Human Brain Project Flagship a Graphene Flagship, ktoré boli spustené ešte v roku 2013 na desaťročné obdobie. Nová iniciatíva Quantum Flagship odštartovala dňa 29. októbra 2018 na podujatí Quantum Europe 2018 vo Viedni.

Úplnou novinkou bude iniciatíva FET Flagship On Advanced Battery Technologies (Vývoj pokrokových technológií na výrobu batérií), ktorá je momentálne vo fáze prípravy a bude spustená spoločne s rámcovým programom pre vedu a výskum Horizon Europe v roku 2021. Skladovanie energie pomocou batérií bolo identifikované ako jedna z najdôležitejších strategických priorít pre Európu. Lídrom v tejto oblasti je Ázia a predovšetkým Čína. Cieľom programu je vytvorenie takých technológií, ktoré umožnia výrobu batérií novej generácie vyžadujúce úplne nové chemické postupy.

Dôležitou informáciou je taktiež spustenie verejnej konzultácie, ktorej výsledkom bude identifikácia nových oblastí a tém, ktoré budú môcť potenciálne tvoriť obsah budúcich iniciatív FET Flagships. Jedná sa o pomerne dlhý proces niekoľkých rokov, na konci ktorého bude identifikovaných 6 nových programov. Dva programy budú vybrané z každej z nasledujúcich troch oblastí: 

1.    ICT and Connected Society (Informačné a komunikačné technológie a prepojená spoločnosť)
2.    Health and Life Sciences (Zdravie a vedy o živote)
3.    Energy, Environment & Climate change (Energia, životné prostriedie a klimatické zmeny)

Celkový rozpočet tejto výzvy na predkladanie návrhov bude 6 mld. EUR.

Program FET Flagships v novom rámcovom programe pre vedu a výskum Horizon Europe:

Po dôkladnejšom nahliadnutí na navrhovanú schému nového rámcového programu Horizon Europe zisťujeme, že program FET už v tejto schéme pod rovnakým názvom nenájdeme. Program FET preto podstúpi viaceré organizačné zmeny.

Najpravdepodobnejším scenárom pre budúcnosť tohto programu je, že budú súčasťou Európskej rady pre inovácie (European Innovation Council, EIC) a potenciálne aj obsahovou náplňou tzv. misií, teda veľkých spoločenských, ale aj vedecko-technických výziev, ktoré môžu byť vyriešené len na základe spolupráce členských štátov. V legislatívnom návrhu Európskej komisie sa uvádza, že FET Flagships majú mnohé podobnosti s konceptom misií a preto sa budú v novom programe klasifikovať ako misie, s totožnými kritériami výberu, riadenia ako aj ich implementácie. Zaznela taktiež zmienka o tom, že ešte v rámci programu Horizont 2020 sa uskutočnia dva pilotné programy pod záštitou EIC, zodpovedajúce programom FET Open a FET Proactive. Ak nenastane žiadna zmena v prebiehajúcom procese ich definovania, tieto pilotné programy budú spustené už v roku 2019.

Veľkou výzvou zostáva definovanie celkového organizačného rámca programu FET. Jedná sa o proces, ktorý zatiaľ nie je ukončený a preto nie sú vylúčené ani zásadnejšie zmeny v porovnaní s doteraz známymi faktami. 

V rámci diskusie sa vyskytla aj otázka o synergiách EŠIF a programu Horizon Europe. Z odpovede rečníka vyplynulo, že vyššie spomínaný legislatívny návrh Európskej komisie opisuje systematický vzťah medzi oboma schémami a to tak, že EŠIF budú môcť byť využívané aj pri spolufinancovaní iniciatív programu Horizon Europe. 
1.2 Zasadnutie pracovnej skupiny IGLO Implementation, zameraného na nové informácie v oblasti auditu európskych projektov a na avizované zmeny vo vykonávaní auditov Európskej komisie v programe Horizon Europe
Dňa 9. novembra 2018 sa v Bruseli uskutočnilo zasadnutie Pracovnej skupiny IGLO Implementation H2020, na ktorom rečníci Marina Zanchi – vedúca oddelenia Common Audit Service (CAS) a Bruno Gogel -  audítor, CAS predstavili problematiku audítorskej stratégie v rámcovom programe Horizont 2020, vrátane priblíženia najčastejších chýb zo strany účastníkov projektov. Taktiež predstavili plány Európskej komisie zamerané na stratégiu auditu v nadchádzajúcom programe Horizon Europe.

Najčastejšie sa chyby v projektoch rámcového programu Horizont 2020 vyskytli v spôsobe účtovania personálnych nákladov (skutočné náklady a jednotkové náklady), ktoré tvorili 64% z celkového počtu opráv. V spôsobe účtovania nákladov vynaložených na tovary a služby bolo vykonaných 15% z celkových opráv a v spôsobe účtovania subdodávateľských zmlúv 13% z celkového počtu opráv (tieto čísla sú platné ku dňu 4.11.2018).

Počas auditov boli zaznamenané aj problémy s certifikátmi o účtovnej uzávierke (Certificates on the Financial Statetement, CFS), ktoré boli vydané takým projektom, v ktorých boli počas následných auditov Európskej komisie zaznamenané ďalšie chyby.

Komunikačná kampaň v rámci programu Horizont 2020 je hodnotená ako pomerne úspešná. Medzi rokmi 2015 - 2018 bolo organizovaných 56 podujatí v spolupráci so sieťou NCP a do konca roka 2018 by sa mali uskutočniť ďalšie tri. Podujatia boli zorganizované v 28 krajinách, ktorých sa zúčastnilo viac ako 700 účastníkov, zastupujúcich najmä vysokoškolské inštitúcie a výskumné organizácie. Vzhľadom na relatívne nízky počet účastníkov zastupujúcich firmy na jednotlivých podujatiach by sa mohli nadchádzajúce udalosti viac zamerať práve na priemyselnú sféru.

Medzi plány pre výkon auditov v rámcovom programe Horizon Europe (článok č. 48 návrhu EK pre nový rámcový program pre výskum a inovácie) patrí presadzovanie istej kontinuity pravidiel auditu s cieľom predísť častým zmenám pravidiel v jednotlivých programoch, ktoré môžu účastníkom projektov spôsobovať ťažkosti.  Hlavným cieľom je zachovať všetko to, čo v rámcovom programe Horizont 2020 funguje správne a zamerať sa oblasti, ktoré môžu byť zjednodušené. Hlavným cieľom je zníženie administratívnej záťaže spojenej s auditom pre účastníkov projektov.

Na dosiahnutie tohto cieľa sú definované 3 kľúčové prvky:
1.	Kombinované hodnotenia – Kombinované hodnotenie spája audit systémov a procesov s auditom finančných transakcií. Pre určitý typ príjemcov by bola táto možnosť dobrovoľná. Táto zmena by priniesla menej časté a jednoduchšie audity zo strany Európskej komisie.
2.	Princíp jedného auditu pre zmiešané financovanie – Projekty a aktivity, ktoré získavajú financie z rôznych programov Európskej únie by podstúpili len jeden audit.
3.	Možnosť vylepšenej krížovej kontroly – Európska komisia by mala možnosť spoľahnúť sa na výsledky auditov tykajúcich sa využívania príspevkov EÚ, ktoré sú vykonané inými osobami alebo subjektmi.
Neočakáva sa, že by sa v článku č. 48 odohrali počas jednaní Európskeho parlamentu a Rady EÚ o programe Horizon Europe významné zmeny.

1.3 Zasadnutie pracovnej skupiny IGLO International Cooperation
Dňa 16. novembra 2018 sa v Bruseli uskutočnilo zasadnutie pracovnej skupiny IGLO International Cooperation. Pozvaný rečník p. Pavol Mišiga (vedúci oddelenia Eco-Innovation, DG RTD) predstavil iniciatívu PRIMA (Partnerstvo pre výskum a inovácie v oblasti Stredomoria), ktorá je jedným z najambicióznejších spoločných programom v rámci spolupráce medzi EÚ a stredomorskou oblasťou. 

PRIMA je desaťročnou iniciatívou (2018 - 2028) s cieľom:
•	budovať výskumné a inovačné partnerstvá,
•	rozvíjať vedomosti a spoločné inovatívne riešenia agropotravinárskych systémov,
•	zabezpečiť ich udržateľnosť a integrované zásobovanie vodou,
•	vytvoriť  nákladovo a environmentálne aktívne udržateľné zdroje, 
•	prispieť k riešeniu problému nedostatku vody, potravinovej bezpečnosti, výživy, zdravia, blahobytu a migračných problémov, 
•	prispieť k Agende 2030 OSN prostredníctvom dosiahnutia cieľom trvalo udržateľného rozvoja.

Členmi tohto partnerstva sú členské štáty Európskej únie, pridružené krajiny rámcového programu Horizont 2020 a stredomorské partnerské krajiny (s rovnakými právami a povinnosťami v rámci spoluvlastníctva, spoločného riadenia a spolufinancovania) s účasťou Európskej komisie v rámci článku 158. Zmluvy o fungovaní EÚ. 

Krajiny, ktoré sa stali oficiálnymi členmi partnerstva sú: Alžírsko, Chorvátsko, Cyprus, Egypt, Francúzsko, Nemecko, Grécko, Izrael, Taliansko, Jordánsko, Libanon, Luxembursko, Malta, Maroko, Portugalsko, Slovinsko, Španielsko, Tunisko a Turecko.

Partnerstvo bude financované prostredníctvom kombinácie finančných prostriedkov od zúčastnených štátov PRIMA (v súčasnosti 274 mil. EUR) a príspevku EÚ vo výške 220 mil. EUR prostredníctvom rámcového programu Horizont 2020 a jeho rámcového programu financovania v oblasti výskumu a inovácií Horizont 2020 (2014 - 2020).

Za realizáciu projektu bude zodpovedná nadácia PRIMA, vytvorená za týmto účelom. Nadácia PRIMA je nezisková organizácia, ktorá spadá pod španielsku jurisdikciu a má sídlo v Barcelone. Nadácia je zodpovedná za všetky riadiace, administratívne, podporne, monitorovacie a kontrolné činnosti potrebné na implementáciu iniciatívy PRIMA.
       
Proces vzniku iniciatívy PRIMA 
Dňa 23. decembra 2014 po prijatí záverov Rady pre konkurencieschopnosť z 5. decembra 2014 predložilo deväť členských krajín Európskej únie (Chorvátsko, Cyprus, Francúzsko, Grécko, Taliansko, Malta, Portugalsko, Slovinsko a Španielsko) návrh pre účasť EÚ na spoločnom programe  v oblasti výskumu a inovácií zameranom na vývoj a uplatňovanie inovatívnych riešení pre potravinové systémy a vodné zdroje v stredomorskej oblasti. (Prostredníctvom iniciatívy podľa článku 185 v rámci programu Horizont 2020).

Iniciatíva reaguje predovšetkým na zhoršujúcu sa situáciu v oblasti dostupnosti vodných zdrojov. V súčasnosti je celý stredomorský región silne zasiahnutý klimatickými zmenami, dezertifikáciou a znehodnocovaním pôdy, ktoré negatívne ovplyvňujú systém produkcie potravín. Jedným z veľkého počtu následkov je aj politická nestabilita a zvýšený počet migračných vĺn, predovšetkým v krajinách južného Stredomoria. Preto je hlavným cieľom iniciatívy zapojiť vedeckú sféru a priniesť inovatívne riešenia týchto problémov. Úloha PRIMY bude zároveň koordinácia národných projektov, vytváranie spolupráce a platformou pre určovanie hlavných priorít pre zúčastnené štáty.

PRIMA už dnes zverejnila výzvy na predkladanie projektov na rok 2019, ktorých cieľom je mobilizácia európskych a stredomorských vedeckých komunít, zainteresovaných strán, verejných a súkromných subjektov v nachádzaní vedeckých a inovatívnych riešení problémov pre udržateľnejšie riadenie vodných zdrojov a potravinových zásob.

Obsahová stránka výziev na predkladanie projektov sa určuje na základe ročného pracovného programu. Projekty sú hodnotené nezávislými expertami vybranými z databáz EÚ ako aj z prostredia zúčastnených krajín. Samotné projekty sú rozdelené do 3 podskupín: 
1.	projekty plne financované programom Horizont 2020 a riadiace sa pravidlami výberu definované pre tento program, 
2.	projekty, ktoré sa riadia pravidlami výberu Horizontu 2020, ale víťazné konzorciá sú financované z národných rozpočtov štátov, ktoré ich tvoria,
3.	projekty, ktoré sú plne riadené národnými agentúrami zúčastnených štátov – ak jeden zo zúčastnených štátov zverejní výzvu spadajúcu do kategórií adresovaných iniciatívou PRIMA, bude sa tento projekt považovať ako za príspevok do spoločného projektu.

Výskumné organizácie štátov, ktoré nie sú oficiálnymi partnermi iniciatívy PRIMA sa môžu do projektov typu 1 a 2 zapojiť na vlastné náklady.

Na záver diskusie vystúpil reprezentant Tuniska s krátkou spätnou väzbou k tejto iniciatíve. Z jeho názoru vyplynulo, že Tunisko oceňuje možnosť byť súčasťou programu a to aj napriek tomu, že cesta k zapojeniu sa do programu nebola vždy jednoduchá. Tunisko sa stalo v roku 2015 pridruženou krajinou Horizontu 2020 a považuje to za jedinečnú príležitosť spolupracovať s krajinami EÚ v oblasti výskumu a inovácií. Potvrdil, že zapojenie Tuniska do Horizontu 2020 je vnímané ako neobyčajný úspech a je v súlade so želaním Tuniska zvýšiť kvalitu svojej výskumnej sféry.

2. Vykonávanie informačnej činnosti a komunikácia s relevantným segmentom vedeckej komunity a ďalších inštitúcií/organizácií
2.1 Prevádzkovanie informačného portálu
V priebehu mesiaca november 2018 boli na webovej stránke SLORD zverejnené aktuality, plánované podujatia a odporúčania z oblasti výskumu a inovácií v EÚ. Pravidelne bol aktualizovaný aj profil SLORD na Facebooku. Taktiež bol pripravený newsletter, ktorý bol adresovaný približne 2.300 kontaktom z prostredia slovenskej vedy, výskumu a inovácií. 
2.2 Komunikácia s relevantným segmentom vedeckej komunity a ďalších inštitúcií/organizácií
Vytvorenie väzieb s nasledovnými osobami, resp. inštitúciami: 
-	s národnými delegátmi a národnými kontaktnými bodmi pre programové výbory rámcového programu pre výskum a inovácie Horizont 2020;
-	so Stálym zastúpením SR pri EÚ, predovšetkým so zástupcami pre výskum a vývoj a vysokoškolské vzdelávanie;
-	s inštitúciou SAAIC, s cieľom zintenzívniť komunikáciu so slovenskou verejnosťou o iniciatívne európskych sietí univerzít;
-	s relevantnými zástupcami výskumu SR v oblasti kvantové technológie.

3. Organizovanie stretnutí, konferencií, seminárov a iných podujatí
Najdôležitejšími podujatiami, ktoré v súčasnosti kancelária SLORD pripravuje sa budú konať v prvej polovici mesiaca december 2018.
1. V4 tréning pre projektových manažérov, ktorý sa koná od 5. do 7. decembra 2018 v Bruseli. Organizátormi podujatia sú styčné kancelárie pre výskum a vývoj z SR, CZ a PL a SZ HU pri EÚ v Bruseli. V súčasnosti je zaregistrovaných 38 registrovaných účastníkov (7 registrovaných účastníkov zo Slovenska) z krajín V4, LT, CY a SI. 
2. Prednáška s MUDr. Richardom Imrichom, DrSc., ktorá sa uskutoční dňa 13.12.2018. Cieľom podujatia je predstaviť výskum liečby vzácnych chorôb. Organizátormi podujatia je kancelária SLORD. V súčasnosti je zaregistrovaných približne 40 účastníkov.

4. Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Zápisy zo všetkých relevantných verejných podujatí sú priebežne zverejňované na webe SLORD a dostupné všetkým záujemcom. 

Konferencie, semináre, podujatia

				November 2018		
Dátum	Čas	Miesto	Účastník (SLORD)	Účastníci	Podujatie	
6.11.2018	11:30-  13:00	Stále zastúpenie Litvy pri EÚ
	Monika Bideau Repčíková, AK, TL	Zástupcovia ČŠ, členovia siete IGLO, EK, akadémie a odborných platforiem	IGLO Open: FET - Status report on current flagships	
22.11.2018	09:00 - 15:30	Manos Conference Center 	Monika Bideau Repčíková	Zástupcovia ČŠ, EIT, akadémie a odborných platforiem	EIT Awareness Day for Transport

	
28.11.2018	08:00- 13:30	CVTI SR	Monika Bideau Repčíková, AK, TL	Zástupcovia MŠVVŠ SR, vedeckej obce, súkromného sektora, pracovníci CVTI SE	Konferencia k 80. výročiu CVTI SR	

Stretnutia a rokovania

November 2018	
Dátum	Čas	Miesto	Účastník (SLORD)	Účastníci	Téma stretnutia	Záznam	
9.11.2018	10:00- 12:00	KOWI 
	Monika Bideau Repčíková 	Zástupcovia IGLO FP Implementation WG, EK	IGLO FP Implementation WG	Audity EÚ projektov	
9.11.2018	13:30  14:30	Rada EÚ	Monika Bideau Repčíková, AK	Jana Lopušná (diplomat – SZ SR pri EÚ v Bruseli)	Neformálne stretnutia na tému European university network	Zvýšenie informovanosti slovenskej akademickej obce o iniciatíve Európskej siete univerzít	
13.11.2018	10:00 -17:00	Albert Borschette Congress Center	Monika Bideau Repčíková 	Zástupcovia ČŠ, EK	Programový výbor NMBP	Zasadnutie programového výboru, pripomienkovanie nového pracovného programu	
13.11.2018	8:30-10:00	POLSCA Office	Monika Bideau Repčíková, TL, AK	Zástupcovia styčných kancelárií (CZELO, PolSCA) a SZ HU pri EÚ v Bruseli	V4 Raňajky	Príprava nadchádzajúceho tréningu pre projektových manažérov, výmena informácií	
15.11.2018	14:30-18:00	Albert Borschette Congress Center	Monika Bideau Repčíková	Zástupcovia ČŠ, EK	Programový výbor FET	Zasadnutie programového výboru, pripomienkovanie nového pracovného programu	
16.11.2018	10:00 – 12:00	KOWI	Monika Bideau Repčíková, AK	Zástupcovia IGLO FP International Cooperation WG, EK	IGLO FP International Cooperation WG	Iniciatíva PRIMA	
20.11.2018	09:30-18:00	Albert Borschette Congress Center	Monika Bideau Repčíková	Zástupcovia ČŠ, EK	Programový výbor Euroatom – jadrové štiepenie	Zasadnutie programového výboru, pripomienkovanie nového pracovného programu	
28.11.2018	13:30 -14:30	CVTI SR 	Monika Bideau Repčíková	Peter Ballo (národný delegát), Jakub Šimkovič (NCP)	Programový výbor Euroatom – jadrové štiepenie	Definovanie spoločnej stratégie pre programový výbor Budúce a vznikajúce technológie a ďalšiu spoluprácu	

5.  Odporúčané závery
1.	Zvýšiť pozornosť pre výskum kvantových technológií na Slovensku: 
-	nová iniciatíva The Quantum Flagship (Kvantový flagship) v programe Vznikajúce technológie a technológie budúcnosti (FET) bola spustená dňa 29. októbra 2018 vo Viedni a poskytne nové možnosti pre excelentné výskumné organizácie venujúce sa výskumu kvantových technológií. Jedná sa o jednu z najambicióznejších dlhodobých iniciatív EK v oblasti výskumu a inovácií s rozpočtom 1 mld. EUR na obdobie 10 rokov. Cieľom iniciatívy je zapojiť širokú výskumnú komunitu v oblasti kvantových technológií, s viac ako 5000 výskumníkmi z akademického a priemyselného sektora. V prvej, 3-ročnej fáze, bolo vybraných 20 projektov z celkovo 140 návrhov s celkovým prideleným rozpočtom 132 mil. €. Hlavnou úlohou iniciatívy je využiť výsledky výskumu kvantovej fyziky v laboratóriách a nájsť im komerčné uplatnenie na trhu.
-	Kvantové technológie patria k strategickým záujmom európskeho výskumu. V súčasnosti európske krajiny v rozsiahlej miere investujú do svojich národných platforiem pre výskum kvantových technológií. Existencia národnej platformy je základným predpokladom každej krajiny, ktorá má ambície zapojiť sa do Kvantového flagshipu. V mnohých európskych krajinách sú vytvorené špecializované výskumné programy, do ktorých investujú značné finančné prostriedky. Pre ilustráciu, krajiny ako DK, DE, UK či NL investovali viac než 300 mil. € a susedné HU 10 mil. € (údaje k roku 2017).
2.	Zvýšiť informovanosť slovenskej akademickej obce vzniknutej iniciatíve sietí európskych univerzít (European University Network), ktorá ponúka jedinečnú možnosť vytvoriť ustálené partnerské zväzky medzi európskymi univerzitami s cieľom prepájať akademickú, výskumnú a inovačnú sféru. Program spadá pod záštitu DG EAC. V prvej, pilotnej, fáze projektu bude vybraných 6 konzorcií a v ďalších fázach sa tento počet navýši. Vo výbere projektov je zohľadnené aj geografické rozloženie partnerských univerzít, a preto sú šance slovenských univerzít sú značne vysoké, pokiaľ by začali proaktívne vyhľadávať možné konzorciá. Za týmto účelom je taktiež vhodné pohybovať sa v rôznych druhoch univerzitných asociácií (napr. EUA, LERU, Coimbra Group, The Guild a pod.).
3.	Skvalitniť informačné toky medzi univerzitnými kontaktnými bodmi (UNIKO). CVTI SR sa v súčasnosti aktívne venuje tejto úlohe. Pre posilnenie komunikácia je potrebná súhra všetkých aktérov (MŠVVŠ SR, SAAIC, SAIA, CVTI SR... + univerzity).
4.	Venovať pozornosť grantovej schéme EIT (European Institute of Innovation & Technology), predovšetkým novým tematickým Knowledge and Innovation Communities (KICs), ktoré boli oznámené dňa 5.12.2018 : EIT Urban Mobility a EIT Manufacturing. Z hľadiska slovenského výskumu odporúčam zamerať sa na EIT Food, ktoré ponúka Slovensku zaujímavé možnosti v oblasti poľnohospodárskeho výskumu.

6. Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Monika Bideau Repčíková     	                             .....................................
Dátum: 6.12.2018
								
Správu schválil:  prof. RNDr. Ján TURŇA, CSc., generálny riaditeľ  ......................................